केनूद
केनूद भारत के मध्य प्रदेश राज्य में खंडवा जिले की पुनासा तहसील का एक गाँव है। गाँव की स्थापना जोराजी सिंह बादल (बादलिया पंवार) ने की है। 8 अक्टूबर 1818 को आश्विन मास के शुक्ल पक्ष की शारदीय नवरात्रि की नवमी तिथि को केनूद और चिराखान नामक दो गाँवों की स्थापना एक साथ हुई। यह जमीन ब्रिटिश राज से संस्थापक द्वारा खरीदी गई थी। वर्तमान में गाँव के अधिकांश लोग कृषि पर निर्भर हैं, रोजगार के लिए कुछ युवा शहरों और महानगरों में रहते हैं कुछ पास के शहर मूँदी और श्री सिंगाजी थर्मल पावर प्रोजेक्ट पर निर्भर हैं।